CELEX: 62014CN0548
Language: lv
Date: 2014-11-28 00:00:00
Title: Lieta C-548/14 P: Apelācijas sūdzība, ko par Vispārējās tiesas (piektā palāta) 2014. gada 26. septembra spriedumu lietā T-490/12 Arnoldo Mondadori Editore SpA/Iekšējā tirgus saskaņošanas birojs (preču zīmes, paraugi un modeļi) 2014. gada 28. novembrī iesniedza Arnoldo Mondadori Editore SpA

2.3.2015   
            
            
               LV
            
            
               Eiropas Savienības Oficiālais Vēstnesis
            
            
               C 73/10
            
         
      Apelācijas sūdzība, ko par Vispārējās tiesas (piektā palāta) 2014. gada 26. septembra spriedumu lietā T-490/12 Arnoldo Mondadori Editore SpA/Iekšējā tirgus saskaņošanas birojs (preču zīmes, paraugi un modeļi) 2014. gada 28. novembrī iesniedza Arnoldo Mondadori Editore SpA
      
      (Lieta C-548/14 P)
      (2015/C 073/16)
      Tiesvedības valoda – angļu
      
         Lietas dalībnieki
      
      
         Apelācijas sūdzības iesniedzēja: Arnoldo Mondadori Editore SpA (pārstāvji – G. Dragotti, R. Valenti, S. Balice, E. Varese, advokāti)
      
         Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi), Grazia Equity GmbH
      
      
         Apelācijas sūdzības iesniedzējas prasījumi:
      
      
                  —
               
               
                  atcelt pārsūdzētā sprieduma 25.–33. un 68.–83. punktu attiecībā uz visiem apelācijas sūdzībā izklāstītajiem pamatiem;
               
            
                  —
               
               
                  apmierināt apelācijas sūdzības iesniedzējas prasību par Apelācijas padomes lēmumu vai pakārtoti – nosūtīt lietu atpakaļ Vispārējai tiesai atkārtotai izskatīšanai un
               
            
                  —
               
               
                  piespriest ITSB atlīdzināt apelācijas sūdzības iesniedzējas pirmās instances un apelācijas tiesvedībā radušos tiesāšanās izdevumus.
               
            
         Pamati un galvenie argumenti
      
      Apelācijas sūdzības iesniedzēja uzskata, ka pārsūdzētais spriedums ir daļēji jāatceļ, balstoties uz šādiem pamatiem:
      
                  A.
               
               
                  Vispārējā tiesa (turpmāk tekstā – “VT”) esot pieļāvusi kļūdu tiesību piemērošanā, noraidot prasības pieteikumu saskaņā ar Padomes Regulas (EK) Nr. 207/2009 (1) (Regula par Kopienas preču zīmi, turpmāk tekstā – “Regula Nr. 207/2009”) 8. panta 1. punkta b) apakšpunktu un neņemot vērā Tiesas judikatūru par preču un pakalpojumu savstarpēji papildinošo raksturu un savstarpējas mijiedarbības principu; VT arī neesot ņēmusi vērā vai esot sagrozījusi faktus un pierādījumus, ko tai iesniegusi Arnoldo Mondadori Editore SpA attiecībā uz konkrēto preču un pakalpojumu līdzību, vismaz attiecībā uz papildinātības jēdzienu.
               
            
                  B.
               
               
                  VT esot pārkāpusi Regulas Nr. 207/2009 8. panta 5. punktu, balstoties uz šādiem pamatiem:
                  
                              i.
                           
                           
                              VT esot pieļāvusi kļūdu tiesību piemērošanā, panākot specifisku prasītājas preču zīmes reputācijas pakāpi, kas netiek prasīta ar Regulu Nr. 207/2009 8. panta 5. punkta paredzētās pastiprinātās aizsardzības ieviešanu; turklāt VT novirzījās no Tiesas judikatūrā noteiktajiem kritērijiem preču zīmes reputācijas pakāpes novērtēšanai.
                           
                        
                              ii.
                           
                           
                              VT esot pieļāvusi kļūdu tiesību piemērošanā, neatzīstot saiknes starp preču zīmēm esamību, pamatojoties uz attiecīgo faktoru novērtējumu (proti, konkrēto preču un pakalpojumu raksturu, konkrēto sabiedrības daļu, agrākas preču zīmes reputācijas pakāpi, agrākas preču zīmes atšķirtspējas pakāpi), kas neatbilst Tiesas judikatūrā noteiktajiem kritērijiem, piemērojot Regulas Nr. 207/2009 8. panta 5. punktu; VT arī esot pieļāvusi kļūdu, uzskatot, ka starp konkrētajām precēm pastāv sajaukšanas iespēja, kas netiek prasīts Regulas Nr. 207/2009 8. panta 5. punkta piemērošanai.
                           
                        
                              iii.
                           
                           
                              VT esot pieļāvusi kļūdu, uzskatot, ka Regulas Nr. 207/2009 8. panta 5. punkts nav piemērojams, nenovērtējot, vai reģistrācijai pieteiktais apzīmējums nevarētu netaisnīgi izmantot agrāku reputāciju ieguvušu preču zīmi vai kaitēt tai.
                           
                        
            
         (1)  Padomes 2009. gada 26. februāra Regula (EK) Nr. 207/2009 par Kopienas preču zīmi, OV L 78,1. lpp.